KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. február 23-i ülésére)

TÁRGY: TURÁN ISTVÁNNÉ JÓZSEF A. U. 114. SZ. ALATTI LAKOS AJÁNDÉKOZÁSA

Turán Istvánné Kiskőrös, József A. u. 114. sz. alatti lakos tulajdonát képezi a kiskőrösi 2027 hrsz-ú, 840 m2 nagyságú, lakóház, udvar és üzlet megjelölésű, a természetben a Bajcsy-Zs. u. 7. sz. alatt lévő ingatlan. Turán Istvánné az üzlete működése, biztonságos és kulturált megközelítése érdekében, a 2000-es évek elején, az ingatlanának az üzlet előtti részén saját költségére járdát és parkolókat épített ki.

Ezt követően a Bajcsy-Zs. utca útrekonstrukciójával egyidejűleg az Önkormányzat kiépítette a szomszédos ingatlanok előtti járdákat és parkolókat, ennek fejében az ingatlanok tulajdonosai átadták az Önkormányzatnak ingatlanaik útépítéssel érintett részét.

Az útrekonstrukcióval egyidejűleg az Önkormányzat ráépítéssel igénybe vette Turán Istvánné fenti ingatlanának mintegy 2 m szélességű részét is, közút céljára.

Turán Istvánné az utca szabályozottsága, a Településrendezési Tervben szereplő útszélesség biztosítása, továbbá a tényleges funkcióval megegyező ingatlan-nyilvántartás érdekében, ingyenesen az Önkormányzat részére szeretné ajándékozni, kizárólag közterület (járda, parkoló és közút) céljára, ingatlanának a határozat-tervezet mellékletét képező térképmásolaton feltüntetett 283 m2 nagyságú részét.

Javasolom, hogy a Képviselő-testület Turán Istvánné ingyenes ajándékozását fogadja el.

Kiskőrös, 2011. február 9.


Domonyi László sk.


polgármester

HATÁROZAT-TERVEZET          

1. A Képviselő-testület Turán Istvánné Kiskőrös, József A. u. 114. sz. alatti lakosnak, a tulajdonában lévő kiskőrösi 2027 hrsz-ú, 840 m2 nagyságú, lakóház, udvar és üzlet megjelölésű ingatlanának, a mellékelt térképmásolaton feltüntetett, összesen 283 m2 nagyságú részére, Kiskőrös Város Önkormányzata javára, közterület (járda, parkoló és közút) céljára tett ingyenes ajándékozását köszönettel elfogadja.

2. A Képviselő-testület felhatalmazza a polgármestert az ajándékozási szerződés megkötésére.

polgármester

Határidő:
2011. március 31.

